O‘zbekiston va Rossiya tashqi savdo aylanmasi to‘g‘risida batafsil ma’lumot berildi. Davlat statistika qo‘mitasi tegishli xabar bilan chiqdi. Foto: Dreamstime Qo‘mita axborotiga ko‘ra, 2022 yil yanvar-aprel oylarida O‘zbekiston va Rossiya o‘rtasidagi tashqi savdo aylanmasi – 2,6 mlrd dollarni tashkil etdi. Bunda, eksport – 700 mln dollar, import – 1,9 mlrd AQSh dollariga teng bo‘ldi. O‘z navbatida, eksport tarkibida sanoat mahsulotlari 267,2 mln dollarni olib kelgan bo‘lsa, turli tayyor mahsulotlar – 146,2 mln, xizmatlar – 108,6 mln dollar. Bundan tashqari, import bo‘yicha eng ko‘p mablag‘ sanoat mahsulotlariga sarflangan – 717 mln dollar. Oziq-ovqat mahsulotlari 229 mln dollarga tushgan, mashina va asbob-uskunalar 224 mln dollarni tashkil qilgan. Bundan oldin O‘zbekiston 4 oyda 62 ta davlatga 1,1 mlrd dollarlik to‘qimachilik mahsulotlarini sotgani xabar berilgandi.